**REGULAMENT DE ORGANIZARE ŞI FUNCŢIONARE**

**"Locuința protejată Venus Mureș"**



**2020**

**ART. 1**

**Definiţie**

(1) Regulamentul de organizare şi funcţionare este un document propriu al serviciului social de tip rezidențial **"Locuința protejată pentru victimele violenței domestice"**, aprobat prin aceeaşi hotărâre prin care a fost înfiinţat, în vederea asigurării funcţionării acestuia cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite etc.

(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

(3) Locuinţa protejată pentru victimele violenţei domestice reprezintă un tip de serviciu social cu cazare pe durată determinată, în care victimele pot beneficia de cazare, îngrijire, consiliere psihologică, consiliere juridică, orientare vocaţională, reabilitare şi reinserţie socio-profesională pentru o viaţă independentă.

**ART. 2**

**Identificarea serviciului social**

1. Serviciul social "**Locuința protejată pentru victimele violenței domestice**", cod serviciu social 8790CR-VD-III, este înfiinţat şi administrat de furnizorul Direcția Generală de Asistență Socială și Protecția Copilului Mureș.
2. Se recomandă păstrarea secretă a locației pentru publicul larg, cu atât mai mult cu cât este o formă de locuire în vederea facilitării transferului la o viață independentă menită să asigure protecție, siguranță și securitate personală beneficiarilor.
3. Serviciul social "**Locuința protejată pentru victimele violenței domestice**", funcţionează ca şi componentă funcţională a Direcţiei Generale de Asistenţă Socială şi Protecţia Copilului Mureș (DGASPC Mureș), fără personalitate juridică.

**ART. 3**

**Scopul serviciului social**

Scopul serviciului social "Locuința protejată pentru victimele violenței domestice" este de a oferi pe perioadă determinata de timp victimelor violenței domestice cazare, îngrijire, consiliere psihologică, consiliere juridică, orientare vocațională, reabilitare și reinserție socio-profesională pentru tranzitul la o viață independentă, în cadrul unei rețele naționale inovative de locuințe protejate destinate prevenirii și combaterii violenței domestice.

**ART. 4**

**Cadrul legal de înfiinţare, organizare şi funcţionare**

(1) Serviciul social "Locuința protejată pentru victimele violenței domestice" funcţionează cu respectarea prevederilor cadrului general de organizare şi funcţionare a serviciilor sociale, reglementat de Legea nr. 292/2011, cu modificările ulterioare, Legea nr. 217/2003 pentru prevenirea şi combaterea violenţei în familie, republicată, cu modificările şi completările ulterioare, precum şi a altor acte normative secundare aplicabile domeniului.

(2) Standard minim de calitate aplicabil: Ordinul MMJS nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii şi combaterii violenţei domestice - Anexa nr. 3 -Standardele minime de calitate pentru serviciile sociale cu cazare pe perioadă de lungă durată organizate ca locuințe protejate pentru persoanele victime ale violenței domestice.

(3) Serviciul social "Locuința protejată pentru victimele violenței domestice" este înfiinţat prin: Hotărârea Consiliului Judeţean Mureș nr.\_\_\_\_\_\_\_\_\_\_\_\_ şi funcţionează fără personalitate juridică în subordinea Direcției Generale de Asistență Socială și Protecția Copilului Mureș.

(3) Serviciul social Locuința protejată pentru victimele violenței domestice are o capacitate de **6 locuri.**

**ART. 5**

**Principiile care stau la baza acordării serviciului social**

(1) Serviciul social "Locuința protejată pentru victimele violenței domestice" se organizează şi funcţionează cu respectarea principiilor generale care guvernează sistemul naţional de asistenţă socială, precum şi a principiilor specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

(2) Principiile specifice care stau la baza prestării serviciilor sociale în cadrul "Locuinței protejate pentru victimele violenței domestice"sunt următoarele:

a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitate de exerciţiu;

d) promovarea bunăstării, siguranței fizice și securității economice a victimelor pentru depășirea situației de criză și reluarea unei vieți independente;

e) abordarea comprehensivă a violenței domestice și a violenței împotriva femeilor, inclusiv prin promovare a unei abordări sensibile la gen în serviciile sociale destinate victimelor violenței domestice;

f) creșterea gradului de dezvoltare personală (autodeterminare) și împuternicirea victimelor violenței;

g) acces nediscriminatoriu, gratuit și debirocratizat (facil) la servicii adecvate pentru toate categoriile de victime ale violenței domestice;

h) asigurarea și menținerea confidențialității asupra aspectelor ce țin de siguranța și viața

privată a victimei, protejarea intimității beneficiarilor și respectul pentru demnitatea umană în toate activitățile adăpostului;

i) cooperarea multidisciplinară și sprijin individualizat pentru asigurarea unei intervenții personalizate și coerente;

j) promovarea participării beneficiarilor, la luarea deciziilor care îi privesc și derularea activităților;

k) furnizarea serviciilor se face în baza managementului de caz, prin care se asigură intervenția unitară, integrată și în rețea;

l) principiul legalităţii;

m) principiul respectării demnităţii umane;

n) principiul prevenirii săvârşirii actelor de violenţă domestică;

o) principiul celerităţii;

p) principiul parteneriatului;

r) principiul egalităţii de şanse şi de tratament între femei şi bărbaţi;

s) principiul protecţiei vieţii şi siguranţei victimei;

t) principiul respectării drepturilor omului şi a libertăţilor fundamentale;

u) principiul abordării integrate,

v) principiile generale care guvernează sistemul național de asistență socială.

**ART. 6**

**Beneficiarii serviciilor sociale**

(1) Beneficiarii Serviciului social "Locuința protejată pentru victimele violenței domestice" sunt **victime ale violenței domestice**, persoane adulte autonome care nu sunt diagnosticate cu boli cronice sau contagioase, boli psihice sau mintale, cu domiciliul/reședința în Romania, precum și copiii acestora aflați în situație de risc.

(2) Cuplul părinte/reprezentant legal-copil, denumit în continuare părinte-copil, se referă la părintele victimă împreună cu copilul sau copiii săi, care pot fi victime la rândul lor şi/sau martori. Cuplurile părinte-copil sunt găzduite în camere separate de adulţii victime.

(3) Calitatea de victimă a violenței în familie se va face raportat la prevederile Legii nr. 217/2003 pentru prevenirea şi combaterea violenţei în familie republicată, cu modificările și completările ulterioare, incluzând toate formele de violență domestică definite în aceasta.

**Modalități de admitere**:

Beneficiarii locuinței protejate trebuie să îndeplinească cel puțin o condiție de risc și cel puțin una de vulnerabilitate, după cum urmează:

* **Condiții de risc**

a) a fost în mod repetat afectată de fapte de violență domestică ale căror efecte nu au fost eliminate;

b) a beneficiat în ultimii 5 ani, de cel puțin o măsură de protecție: ordin de protecție provizoriu sau ordin de protecție;

c) se află sau s-a aflat în ultimii 5 ani în evidențele unuia sau mai multor servicii publice de asistență socială, uneia sau mai multor organizații neguvernamentale și a beneficiat din partea acestora de acordarea unor servicii/ măsuri de sprijin;

d) i s-a eliberat în ultimii 5 ani cel puțin un certificat medico-legal și/sau certificat medical care să ateste vătămările provenite din situațiile de violență domestică, și, după caz, orice alte documente doveditoare emise de către unitățile sanitare;

e) victima face dovada înregistrării unei cereri de divorț, la instanță sau notar, sau a emiterii de către instanțele judecătorești a unei hotărâri definitive într-un proces de divorț sau a unui certificat de divorț.

* **Condițiile de vulnerabilitate:**

a) se află în situația de dependență economică față de agresor și/sau nu are venituri proprii sau acestea sunt insuficiente;

b) nu există alternative privind separarea de agresor din punctul de vedere al spațiului locativ;

c) primește în mod repetat din partea agresorului insulte și cuvinte jignitoare, brutale, umilitoare și/sau amenințări la adresa vieții și integrității sale și/sau a copiilor săi/din anturajul său, sau a rudelor/prietenilor;

d) nu are calitatea de salariat la momentul realizării evaluării,

e) s-a aflat sau se află în concediu de îngrijire/creștere a copilului;

f) nu deține un certificat de calificare profesională pentru o anumită ocupație;

g) face parte din categoria de șomeri în vârstă de peste 45 de ani, șomeri de lungă durată, tineri NEET sau șomeri care sunt părinți unici susținători ai familiilor monoparentale;

h) nu deține nici o diplomă de studii sau deține documente doveditoare privind absolvirea a cel puțin 4 clase;

i) este o persoană cu dizabilități.

Accesul/admiterea în locuința protejată se face pe baza acumulării cumulative a cel puțin unei condiții de risc și a cel puțin uneia din condițiile de vulnerabilitate.

**Condițiile de admitere** **și furnizare a serviciilor sociale** în Locuința protejată pentru victimele violenței domestice sunt următoarele:

Intrucat serviciul social este infiintat incadrul Proiectului POCU “VENUS - Împreună pentru o viață în siguranță!” conditiile de admitere au fost stabilite prin Metodologiei de recrutare și selecție a grupului țintă intocmita de ANES. Potrivit acesteia, actele necesare pentru întocmirea dosarului social sunt:

a) Actul de identitate al beneficiarului, precum și, atunci când este cazul, actele de identitate ale copiilor minori aflați în grija sa în cadrul locuinței protejate, în copie (în cazul în care beneficiarul solicită includerea/admiterea se află în imposibilitatea de a prezenta documente de identitate la momentul admiterii, acesta va completa o declarație pe propria răspundere sub sancțiunea prevederilor art. 326 din Codul penal. Personalul de la nivelul furnizorului de servicii sociale poate face demersuri la autoritățile competente în vederea cunoașterii situației beneficiarului privind actele de identitate (C.I., pașaport) și a identificării ultimei adrese de domiciliu;

b) Declarație pe proprie răspundere privind calitatea de victimă a violenței domestice (conform anexei 7)

c) Cerere de înscriere în grupul țintă al proiectului

d) Angajament de disponibilitate

e) Declarație pe proprie răspundere privind evitarea dublei finanțări

f) Declarație privind utilizarea și prelucrarea datelor personale

g) Acord de dublă confidențialitate

h) înscrisuri care să ateste îndeplinire condițiilor de risc și de vulnerabilitate

1. orice alte înscrisuri care susțin necesitatea furnizării unor servicii adecvate pentru nevoile victimelor VD
2. fișa de evaluare inițială la admitere/reevaluare a beneficiarului;
3. decizia de includere/admitere aprobată/avizată de reprezentantul furnizorului de servicii sociale, în original;
4. planul de intervenție;
5. contractul de furnizare de servicii semnat de părți, în original.

**Condiții de încetare a serviciilor sociale** furnizate în Locuința protejată pentru persoanele victime ale violenței domestice:

1. la cererea beneficiarului;
2. la expirarea perioadei maxime de asistare;
3. în caz de internare în instituții medicale în baza recomandărilor medicale pentru tratament;
4. în caz de transfer în alte instituții de recuperare și integrare socială;
5. în caz de forță majoră (cataclisme naturale, incendiu, apariția unui focar de infecție, sistarea licenței de funcționare a locuinței protejate);
6. în cazul în care beneficiarul/beneficiara are un comportament inadecvat, care face incompatibilă acceptarea/rămânerea acesteia în locuința protejată;
7. când nu se mai respecta clauzele contractuale de către beneficiară;
8. în caz de deces al beneficiarei;
9. în cazul nerespectării Regulamentului de Ordine Interioara și a normelor de comportament civic corespunzător;
10. în cazul neîndeplinirii/nerespectării obligațiilor prevăzute în contractul de furnizare de servicii sociale;
11. în cazul transferării beneficiarei în altă locuință protejată;
12. în urma integrării socio – profesionale.

**Drepturile și obligațiile beneficiarilor** serviciului social Locuința protejată pentru persoanele victime ale violenței domestice

1. Persoanele beneficiare de servicii sociale furnizate în "Locuința protejată pentru victimele violenței domestice" au următoarele **drepturi**:

a)să li se respecte drepturile și libertățile fundamentale fără  discriminare  pe bază de rasă, sex,  religie, opinie sau orice altă circumstanță personală ori socială;

b) să participe, în raport cu vârsta, la procesul de luare a deciziilor în furnizarea serviciilor

sociale, respectiv la luarea deciziilor privind intervenția socială care li se aplică;

1. să li se asigure păstrarea confidențialității asupra informațiilor furnizate și primite;
2. să li se asigure continuitatea serviciilor sociale furnizate atât timp cât se mențin condițiile

care au generat situația de dificultate;

1. să fie asistați/reprezentați în exercitarea drepturilor de către personalul de specialitate a centrului și a Direcției Generale de Asistență Socială și Protecția Copilului Mureș atunci când nu au capacitate de exercitare a drepturilor;
2. să li se garanteze demnitatea, intimitatea, viața intimă;
3. să fie protejați de lege atât ei, cât și bunurile lor, atunci când nu au capacitate de exercițiu.

(2) Persoanele beneficiare de servicii sociale furnizate în Locuința protejată pentru victimele violenței domestice au următoarele **obligații**:

a) să respecte Regulamentul de Ordine Interioară și Regulamentul de organizare funcționare al Locuinței Protejate;

b) să coopereze cu asistentul social și cu alți specialiști în vederea întocmirii dosarului personal necesar obținerii unor drepturi prevăzute prin lege;

c) să participe activ în procesul de furnizare a serviciilor sociale la reevaluarea și revizuirea planului individualizat de asistență și îngrijire;

d) să răspundă material pentru pagubele produse din vină proprie la Locuința Protejată;

e) să accepte investigațiile și tratamentul medical prevăzut în Regulamentul de Ordine Interioară, sub sancțiunea excluderii din locuință;

f) să furnizeze informații corecte cu privire la identitate, situație familială, socială, medicală, economică și altele;

g) să participe, în raport cu vârsta, situația de dependență etc., la procesul de furnizare a serviciilor sociale;

h) să comunice orice modificare intervenită în legătură cu situația lor personală;

i) sa respecte caracterul secret al locuinței protejate și al activităților derulate;

j) să respecte prevederile prezentului regulament.

**ART. 7**

**Activități și funcții:**

Principalele funcții ale Locuinței protejate pentru victimele violenței domestice sunt:

1. **de furnizare a serviciilor sociale, prin asigurarea următoarelor activități:**
2. găzduire pe perioadă determinată de până la 1 an, în funcție de situația particulară a fiecărui beneficiar și în raport cu nevoile individuale ale acestuia;
3. îngrijire personală, menținerea igienei personale în incinta locuinței protejate, igienizare primară (spălat, uscat, deparazitat, organizat) a articolelor de îmbrăcăminte și a altor obiecte personale;
4. evaluare medicală primară/asistență medicală;
5. dezvoltarea deprinderilor de viață independentă;
6. educație non-formală și informală;
7. consiliere vocațională, grup de suport și acompaniere socială;
8. sprijin pentru întocmirea actelor de identitate și/sau a altor documente, în funcție de particularitățile individuale.

**b) de informare a beneficiarilor, a potențialilor beneficiari, a autorităților publice locale și a comunității cu privire la domeniul său de acțiune și intervenție, prin asigurarea următoarelor activități:**

1. elaborarea de materialele informative pe suport de hârtie;

2. elaborarea de rapoarte de activitate - anual;

3. completarea chestionarelor de satisfacție – anual de către beneficiari.

**c)** **de promovare a drepturilor beneficiarilor și a unei imagini pozitive a acestora, de promovare a drepturilor omului în general, precum și de prevenire a situațiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activități:**

1. elaborare împreună cu beneficiarii a ”Cartei drepturilor”;
2. elaborare împreună cu beneficiarii a ”Regulilor locuinței protejate”;
3. marcarea unor zile naționale/locale și internaționale, destinate categoriei de beneficiari căreia se adresează locuința protejată.

**d)** **de asigurare a calității serviciilor sociale prin realizarea următoarelor activități:**

1. asigurarea infrastructurii și a logisticii;
2. elaborarea instrumentelor standardizate utilizate în procesul de acordare a serviciilor;
3. realizarea de evaluări periodice a serviciilor prestate;
4. sprijinirea dezvoltării, extinderii, diversificării și creșterii calității serviciilor sociale;
5. creșterea competențelor profesionale ale personalului implicat în domeniul acordării de servicii sociale, prin facilitarea accesului la cursuri de perfecționare și specializare;

**e) de administrare a resurselor financiare, materiale și umane ale locuinței protejate prin realizarea următoarelor activități:**

1. asigurarea calității condițiilor de locuit;

2. asigurarea calității hranei în raport cu resursele financiare alocate conform legislației în vigoare;

3. asigurarea logisticii în funcție de nevoile beneficiarilor și resursele furnizorului;

4. formarea și autoformarea continuă a personalului, disponibilitatea, capacitatea empatică și motivația personalului.

# **ART. 8**

# **Structura organizatorică, numărul de posturi și categoriile de personal**

(1) Locuința Protejată Venus Mureș funcționează în cadrul Serviciului de Incluziune Socială a Persoanelor Adulte, cu un număr de 3 posturi din care:

Personal de specialitate: 3 posturi: lucrător social- 2 posturi și instructor educație- 1 post

Locuința Protejată este coordonată de șeful de serviciu al Serviciului de Incluziune Socială a Persoanelor Adulte. In cadrul acestui serviciu sunt cuprinse posturile de psiholog si asistent social, care deservesc si acest centru.

Raportul angajat/beneficiar este de 3 la 6.

**ART. 9**

**Personalul de conducere:**

Locuința Protejată funcționează în cadrul Serviciului de Incluziune Socială a Persoanelor Adulte.

Locuința Protejată este coordonată de șeful de serviciu al Serviciului de Incluziune Socială a Persoanelor Adulte.

**ART. 10:**

**Personalul de specialitate și auxiliar:**

-Instructor educație (235203) – 1 post

-Lucrător social (532908)- 2 posturi

**Atribuţii lucrător social (532908) - 2 posturi**

a). Lucrătorul social asigura servicii de susţinere pentru beneficiarele Locuinței Protejate Venus Mureș .

b) Lucratorul social participa la identificarea problematicii beneficiarelor, la identificarea solutiilor specifice problematicii acestuia si la implementarea activitatilor prevazute pentru beneficiara in planul de interventie in vederea reducerii riscului social.

c) Asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

d) Colaborează cu ceilalti specialişti la întocmirea si implementarea Planurilor individualizate de intervenţie a beneficiarelor din Locuința Protejată.;

e) Monitorizează respectarea standardelor minime de calitate;

f) Participă la activităţile gospodăreşti din Locuința Protejată

g) Sprijină /supraveghează beneficiarele Locuinței Protejate în vederea transferului la o viaţă independentă şi a integrării socio-profesionale a acestora

h) Sesizează conducerea Locuinței Protejate cu privire la situaţii care pun în pericol siguranţa

beneficiarelor, situaţii de nerespectare a prevederilor prezentului regulament etc.;

i) Întocmeşte rapoarte periodice cu privire la activitatea derulată;

j) Face propuneri de îmbunătăţire a activităţii în vederea creşterii calităţii serviciului şi respectării legislaţiei

k) Păstrează confidenţialitatea informaţiilor de care a luat la cunoştinţă în exercitarea atribuţiilor sale

l) Înştiinţează în scris şeful de serviciu cu privire la orice neregulă constatată şi colaborează cu acesta pentru remedierea ei.

**Atribuţiile specifice Instructorului de educație(235204)- 1 post**

a) Instructorului de educație asigura servicii de susţinere pentru beneficiarele Locuinței Protejate Venus Mureș .

b) Instructorului de educație participa la identificarea problematicii beneficiarelor, la identificarea solutiilor specifice problematicii acestuia si la implementarea activitatilor prevazute pentru beneficiara in planul de interventie in vederea reducerii riscului social.

c) Asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament

d) Participă la activităţile gospodăreşti din Locuința Protejată

e) Sprijină /supraveghează beneficiarele Locuinței Protejate în vederea transferului la o viaţă independentă şi a integrării socio-profesionale a acestora

f) Colaborează cu ceilalţi specialişti la întocmirea si implementarea Planurilor individualizate de intervenţie a beneficiarelor din Locuința Protejată.

g) Contribuie şi veghează la păstrarea cu responsabilitate a bunurilor şi dotărilor din Locuința Protejată

h) Păstrează confidenţialitatea informaţiilor de care a luat la cunoştinţă în exercitarea atribuţiilor sale

i) Întocmeşte rapoarte periodice cu privire la activitatea derulată;

j) Face propuneri de îmbunătăţire a activităţii în vederea creşterii calităţii serviciului şi respectării legislaţiei

k) Înştiinţează în scris şeful de serviciu cu privire la orice neregulă constatată şi colaborează cu acesta pentru remedierea ei.

**Obligaţii comune tuturor angajaţilor care își desfășoară activitatea în cadrul LP:**

1)păstrează confidenţialitatea în legătură cu locatia, beneficiarii, faptele, informaţiile şi documentele de care iau cunoştinţă în exercitarea funcţiei;

2)au obligaţia să îşi însuşească şi să respecte prevederile legislaţiei din domeniul securităţii şi sănătăţii în muncă şi măsurile de aplicare a acestora;

3)au obligaţia să îşi desfăşoare activitatea, în conformitate cu pregătirea şi instruirea sa, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul procesului de muncă;

4)au obligaţia să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale aparaturii, instalaţiilor tehnice şi a clădirilor, şi să utilizeze corect aceste dispozitive/aparaturi;

5)au obligaţia să comunice imediat angajatorului şi/sau lucrătorilor desemnaţi orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;

6)au obligaţia să aducă la cunoştinţă coordonatorului centrului şi/sau angajatorului accidentele suferite de propria persoană;

7)au obligaţia să coopereze cu angajatorul şi/sau cu lucrătorii desemnaţi, atât timp cât este

necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor;

8)au obligaţia să coopereze, atât timp cât este necesar, cu angajatorul şi/sau cu lucrătorii

desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate;

9)participă la implementarea procedurilor operaţionale;

10)îndeplinesc orice alte atribuţii, ce revin compartimentului în domeniul de specialitate şi din actele normative incidente emise de organele administraţiei publice;

11)răspund de îndeplinirea atribuţiilor stabilite prin ROF, Fişa postului, a reglementărilor interne ale aparatului de specialitate, a sarcinilor stabilite de către preşedinte/director general, sau a obligaţiilor prevăzute în actele cu caracter normativ emise de către autorităţi sau instituţii publice ale administraţiei publice centrale/locale;

12)asigură evidenţa, păstrarea şi arhivarea documentelor privind activitatea proprie;

14)solicită acordul persoanelor ale căror date personale urmează să fie prelucrate în scopul îndeplinirii atribuțiilor sale de serviciu, respectiv realizează informarea acestor persoane cu privire la scopul pentru care se vor utiliza aceste date;

13)prelucrarea datelor cu caracter personal se va face exclusiv în scopul îndeplinirii atribuțiilor prevăzute în fișa postului și/sau în acte normative;

14)iau toate măsurile pentru ca documentele/bazele de date pe care le gestionează, indiferent de mediul de stocare să fie protejate de accese neautorizate.

**ART. 11**

**Personalul administrativ, gospodărie, întreţinere-reparaţii, deservire**

Personalul administrativ, de întreținere, reparații, deservire este asigurat de către personalul Direcției Generale de Asistenta Socială și Protecția Copilului Mureș.

**ART. 12**

**Finanţarea centrului**

1. În estimarea bugetului de cheltuieli, serviciul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

(2) Finanţarea cheltuielilor centrului se asigură, în condiţiile legii, din:

* 1. bugetul local al judeţului;
  2. bugetul de stat;
  3. donaţii, sponsorizări sau alte contribuţii din partea persoanelor fizice ori juridice din ţară şi din străinătate;
  4. fonduri externe rambursabile şi nerambursabile;
  5. alte surse de finanţare, în conformitate cu legislaţia în vigoare.
  6. contribuţia persoanelor beneficiare sau a întreţinătorilor acestora, după caz.

(3) Bugetului centrului, ca parte integrantă din bugetul DGASPC Mureș, se aprobă de către Consiliul Judeţean Mureș.

**ART. 13**

**Dispoziţii finale**

1. Coordonatorul LP va răspunde de cunoaşterea prevederilor prezentului regulament de către toţi salariaţii LP.
2. Prezentul Regulament se completează cu normele legale în vigoare pentru fiecare din activităţile de competenţa LP.
3. Prezentul regulament constituie anexă a Regulamentului de organizare și funcționare al Direcției Generale de Asistență Socială și Protecția Copilului Mureș și se completează de drept cu prevederile legale în vigoare sau ulterioare.

**ANEXĂ**

**CONTRACT**

**pentru furnizarea de servicii sociale în cadrul**

**Locuinței protejate**

Conform Ordinului MMSSF nr. 28/03.01.2019, locuința protejată pentru victimele violenței domestice reprezintă un tip de serviciu social cu cazare pe durată determinată de timp de până la 1 an, în care victimele pot beneficia de cazare, consiliere psihologică, consiliere juridică, orientare vocațională, reabilitare și reinserție socio-profesională pentru o viață independentă.

**1.** **Părţile contractante**:

1.      DIRECȚIA DE ASISTENȚA SOCIALĂ ȘI PROTECȚIA COPILULUI………, acronim DGASPC ………….. denumit în continuare furnizor de servicii sociale, cu sediul în …………., str. Trebely, nr. ………, judeţul …………., , reprezentat prin Director General d-na ………………...

Şi

2.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ denumit în continuare beneficiar, domiciliat în localitatea  \_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_, sc\_\_\_ ap.\_\_\_\_\_\_, judeţul \_\_\_\_\_\_\_\_\_\_\_, cu reşedinţa în localitatea \_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, sc\_\_\_ ap.\_\_\_\_\_,  judeţul \_\_\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_ posesor al BI/CI seria \_\_\_\_ nr. \_\_\_\_\_\_\_\_\_\_\_, eliberat(ă) la data de \_\_\_\_\_\_\_\_\_\_\_ de către \_\_\_\_\_\_\_\_\_\_\_\_\_\_\_\_\_\_\_\_\_\_\_,

convin asupra următoarelor:

**2. Obiectul contractului**

2.1      Obiectul contractului îl constituie găzduirea în locuința protejată a victimelor violenţei domestice, nevoite să recurgă la acest serviciu de asistenţă socială.

Beneficiarul este însoţit în locuința protejată de \_\_\_ minor (i):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în vârstă de \_\_\_\_\_\_\_\_\_ ani.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în vârstă de \_\_\_\_\_\_\_\_\_ ani.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în vârstă de \_\_\_\_\_\_\_\_\_ ani.

2.2      Serviciile sociale acordate de furnizorul de servicii sociale sunt:

a)   protecţia victimelor violenţei domestice şi a copiilor aflaţi în îngrijirea lor, prin găzduirea acestora în locuința protejată pe o perioadă determinată, de 1 an de zile, constând în cazare şi asigurarea hranei zilnice (sub forma de tichete sociale).

b)     consiliere, informare, asistență educațională și orientare profesională;

c)     iniţierea procedurilor legale, la solicitarea victimei;

d)    în cazurile în care se constată acte de violenţă domestică împotriva copiilor, sesizarea autorităţilor competente şi colaborarea cu serviciile publice specializate pentru protecţia copilului de la nivel judeţean şi local în vederea asigurării protecţiei copiilor găzduiţi în locuința protejată.

**3. Costurile serviciilor sociale acordate și contribuția beneficiarului de servicii sociale:** seviciile sociale se acordă gratuit.

1. **Durata contractului**

4.1.      Durata contractului este de 1 an de zile, începând la data de \_\_\_\_\_\_\_\_\_\_\_ până la data de \_\_\_\_\_\_\_\_\_\_\_.

1. **Etapele procesului de acordare a serviciilor sociale**:

5.1. implementarea măsurilor prevăzute în planul de intervenție

5.2. reevaluarea periodică a situației beneficiarului de servicii sociale

5.3. revizuirea planului individual de intervenție în vederea adaptării serviciilor sociale la nevoile beneficiarului.

1. **Drepturile furnizorului de servicii sociale**

6.1.   de a verifica veridicitatea informaţiilor primite de la beneficiarul de servicii sociale;

6.2.    de a sista acordarea serviciilor sociale către beneficiar în cazurile şi condiţiile prevăzute în regulamentul de ordine interioară al locuinței protejate.

6.3.  de a utiliza, în condiţiile legii, date de nominalizate în scopul întocmirii de statistici pentru dezvoltarea serviciilor sociale.

1. **Obligaţiile furnizorului de servicii sociale**

7.1.  să respecte drepturile şi libertăţile fundamentale ale beneficiarului în acordarea serviciilor sociale, precum şi drepturile şi libertăţile fundamentale ale beneficiarului de servicii sociale, rezultate din prezentul contract;

7.2.  să acorde serviciile sociale prevăzute la art. 2.2., cu respectarea standardelor minimale de calitate a serviciilor sociale;

7.3. să informeze beneficiarul de servicii sociale, în termeni accesibili acestuia, cu privire la:

-         conţinutul serviciilor sociale şi condiţiile de acordare a acestora;

-         regulamentului de ordine internă;

-         oricare modificare de drept a contractului.

7.4.  să reevalueze periodic situaţia beneficiarului de servicii sociale şi să completeze şi/sau să reevalueze planul individualizat de intervenție;

7.5.  să respecte, conform legii, confidenţialitatea datelor şi informaţiilor referitoare la beneficiarul de servicii sociale.

1. **Drepturile beneficiarului**

8.1.  de  a primi serviciile sociale prevăzute la art. 2.2.;

8.2.  de a fi informat, în timp util şi în termeni accesibili, asupra:

-   drepturilor sociale, măsurilor legale de protecţie;

-   modificărilor intervenite în acordarea serviciilor sociale;

-   regulamentului de ordine internă.

8.3.  de a-şi exprima nemulţumirea cu privire la serviciile sociale acordate.

1. **Obligaţiile beneficiarului**

9.1. să respecte durata de derulare a contractului;

9.2.  să furnizeze informaţii corecte cu privire la identitatea şi situaţia familială, medicală, economică şi socială şi să permită furnizorului de servicii sociale verificarea veridicităţii acestora;

9.3.  să respecte regulamentul de ordine internă al furnizorului de servicii sociale (reguli de comportament, program, persoanele de contact);

# **Prelucrarea datelor cu caracter personal**

* 1. Beneficiarul se obligă să furnizeze date cu caracter personal, acestea fiind necesare pentru accesul beneficiarului la serviciile oferite de Direcția Generală de Asistență Socială și Protecția Copilului Mureș în calitate de operator de date cu caracter personal, prin Locuința protejată.
  2. Refuzul beneficiarului de a furniza astfel de date determină imposibilitatea de a avea acces la serviciile oferite de Direcția Generală de Asistență Socială și Protecția Copilului Mureș în calitate de operator de date cu caracter personal, prin Locuința protejată.
  3. Informaţiile înregistrate sunt destinate utilizării de către operator şi sunt comunicate numai următorilor destinatari: persoanei vizate, reprezentanţiilor legali ai persoanei vizate, autorităţilor publice centrale/locale, asociaţiilor şi fundaţiilor, numai în măsura în care acestea contribuie la oferirea de servicii la care beneficiarul doreşte să aibă acces.
  4. Beneficiarul, prin prezentul contract, îşi exprimă acordul ca furnizorul/operatorul să prelucreze date cu caracter personal în scop de transformare în date statistice. Beneficiarul îşi exprimă în mod neechivoc consimţământul ca furnizorul/operatorul să prelucreze date cu caracter personal având funcţie de identificare.
  5. Beneficiarul îşi exprimă în mod neechivoc consimţământul ca furnizorul/operatorul să prelucreze date cu caracter personal privind starea de sănătate.
  6. Beneficiarul îşi exprimă în mod neechivoc consimţământul ca furnizorul/operatorul să prelucreze date cu caracter personal referitoare la fapte penale/măsuri de siguranţă.
  7. Beneficiarul îşi exprimă în mod neechivoc consimţământul ca furnizorul/operatorul să efectueze sau să deţină copii ale cărţii de identitate, certificatelor de naştere, actelor medicale şi actelor de proprietate ale beneficiarului şi/sau membrilor familiei, în acccepţiunea pe cate Legea 217/2003 republicată o atribuie sintagmei de membru al familiei.
  8. Furnizorul/Operatorul are obligaţia de a administra în condiţii de siguranţă şi numai pentru scopurile specificate, datele personale furnizate despre beneficiar sau un membru al familiei acestuia. Scopul colectării datelor este statistica şi cercetarea ştiinţifică.
  9. Beneficiarului i-au fost aduse la cunostinţă drepturile pe care i le confera **Regulamentul UE nr. 679/2016** pentru protecţia persoanelor cu privire la prelucrarea datelor cu caracter personal şi libera circulaţie a acestor date, respectiv:

1. dreptul la informare şi acces la datele cu caracter personal
2. dreptul de intervenţie şi rectificare asupra datelor cu caracter personal
3. dreptul la ştergerea datelor cu caracter personal (dreptul de a fi uitat)
4. dreptul la restricţionarea colectarii şi prelucrarii datelor personale
5. dreptul de a nu fi supus unei decizii individuale
6. dreptul beneficiatului de a se adresa justiţiei în cazurile în care beneficiarul nu respectă măsurile de securitate a datelor şi/sau nu le utilizează pentru scopurile notificate
7. **Soluţionarea reclamaţiilor**

11.1. Beneficiarul are dreptul de a formula verbal şi/sau în scris reclamaţii cu privire la acordarea serviciilor sociale.

11.2.  Reclamaţiile pot fi adresate furnizorului de servicii sociale direct sau prin intermediu oricărei persoane din echipa de profesionişti.

11.3.  Furnizorul de servicii sociale are obligaţia de a analiza conţinutul reclamaţiilor, consultând atât beneficiarul, cât şi specialiştii din echipa de profesionişti şi de a formula un răspuns în termen  de maximum 10 zile de la primirea reclamaţiei.

11.4.  Dacă beneficiarul nu este mulţumit de soluţionarea reclamaţiei, acesta se poate adresa în scris Comisiei de mediere socială de la nivelul judeţului Mureş, care va clarifica prin dialog divergenţele dintre părţi sau, după caz, instanţei de judecată competente.

1. **Litigii**

12.1. Litigiile născute în legătură cu încheierea, executarea, modificare şi încetarea ori alte pretenţii decurgând din prezentul contract vor fi supuse unei proceduri prealabile de soluţionare pe cale amiabilă.

12.2. Dacă în termen de 15 zile de la începerea acestor proceduri neoficiale furnizorul de servicii sociale şi beneficiarul nu reuşesc să rezolve în mod amiabil o divergenţă contractuală, fiecare poate solicita Comisiei de mediere socială mijlocirea soluţionării divergenţelor sau se poate adresa instanţelor judecătoreşti competente.

1. **Rezilierea contractului**

13.1.        Constituie motiv de reziliere a prezentului contract următoarele:

a)  Refuzul obiectiv al beneficiarului de a mai primi serviciile sociale, exprimat în mod direct sau prin intermediul reprezentantului;

b)  Nerespectarea de către beneficiarul de servicii sociale a regulamentului de ordine internă al furnizorului de servicii sociale;

c)  Încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

d) Retragerea autorizaţiei de funcţionare sau acreditării furnizorului de servicii sociale;

e)  Limitarea domeniului de activitate sau schimbarea obiectului de activitate al furnizorului de servicii sociale, în măsura în care este afectată acordarea serviciilor sociale către beneficiar.

1. **Încetarea contractului**

14.1. Constituie motiv de încetare a prezentului contract următoarele:

a)      Expirarea duratei pentru care a fost încheiat contractul;

b)     Acordul părţilor privind încetarea contractului;

c)      Scopul contractului a fost atins;

d)     Forţa majoră, dacă este invocată.

1. **Dispoziţii finale**

15.1. Părţile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adiţional numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii prezentului contract.

15.2. Prevederile prezentului contract se vor completa cu prevederile legislaţiei în vigoare din domeniu.

15.3.  Limba care guvernează prezentul contract este limba română.

15.4.  Prezentul contract va fi interpretat conform legilor din România.

15.5. Furnizorul de servicii sociale realizează monitorizarea şi evaluarea serviciilor sociale acordate.

 Prezentul contract de furnizare a serviciilor sociale a fost încheiat la sediul furnizorului de servicii sociale în 2 (două) exemplare, câte unul pentru fiecare parte contractantă.

…………., \_\_\_\_\_\_\_\_\_\_\_\_\_

DGASPC Mureș reprezentat prin Beneficiar de servicii sociale

DIRECTOR GENERAL

MIKLEA HAJNAL KATALIN                              ………………………………..,

............................................ …………………………………..

            (semnătura)                                                  (semnătura)

Coordonator local Proiect Venus

………………………………

………………………………